ข้อบังคับมหาวิทยาลัยนวมินทราธิราชข้อบังคับมหาวิทยาลัยนวมินทราธิราชว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะครุยประจำตำแหน่ง ปริญญาบัตร และเข็มวิทยฐานะ พ.ศ. ๒๕๖๐ โดยที่เป็นการสมควรกำหนดให้มีข้อบังคับมหาวิทยาลัยนวมินทราธิราชว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ ครุยประจำตำแหน่งปริญญาบัตร และเข็มวิทยฐานะอาศัยอำนาจตามความในมาตรา๖๐ และมาตรา ๖๔ แห่งพระราชบัญญัติมหาวิทยาลัยนวมินทราธิราชพ.ศ. ๒๕๕๓ สภามหาวิทยาลัยนวมินทราธิราช ในการประชุมครั้งที่ ๗/๒๕๖๐ เมื่อวันที่๒๖ กรกฎาคม ๒๕๖๐ จึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับมหาวิทยาลัยนวมินทราธิราชว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ ครุยประจำตำแหน่งปริญญาบัตร และเข็มวิทยฐานะ พ.ศ. ๒๕๖๐ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกข้อบังคับมหาวิทยาลัยนวมินทราธิราชว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ ปริญญาบัตรและเข็มวิทยฐานะ พ.ศ. ๒๕๕๔ข้อ๔ ในข้อบังคับนี้มหาวิทยาลัย หมายความว่า มหาวิทยาลัยนวมินทราธิราชอธิการบดี หมายความว่าอธิการบดีมหาวิทยาลัยนวมินทราธิราชคณะ หมายความว่าส่วนงานที่มีภารกิจด้านการเรียนการสอนหัวหน้าส่วนงาน หมายความว่า คณบดีผู้อำนวยการวิทยาลัยผู้อำนวยการสถาบันที่มีการเรียนการสอนตามหลักสูตรที่มหาวิทยาลัยกำหนดคณาจารย์ หมายความว่า คณาจารย์ประจำ อาจารย์พิเศษและผู้ซึ่งปฏิบัติหน้าที่อาจารย์ตามมาตรา ๘๐วรรคสองแห่งพระราชบัญญัติมหาวิทยาลัยนวมินทราธิราช พ.ศ. ๒๕๕๓ข้อ๕ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัย ดังต่อไปนี้(๑)สาขาวิชาแพทยศาสตร์ มีปริญญาสองชั้น คือ(ก)เอก เรียกว่า แพทยศาสตรดุษฏีบัณฑิต ใช้อักษรย่อว่า พ.ด. และ ปรัชญาดุษฎีบัณฑิต ใช้อักษรย่อว่า ปร.ด.(ข)ตรี เรียกว่า แพทยศาสตรบัณฑิต ให้อักษรย่อว่า พ.บ.(๒)สาขาวิชาพยาบาลศาสตร์ มีปริญญาสามชั้น คือ(ก)เอก เรียกว่า พยาบาลศาสตรดุษฏีบัณฑิต ใช้อักษรย่อว่า พย.ด. และ ปรัชญาดุษฎีบัณฑิต ใช้อักษรย่อว่า ปร.ด.(ข)โท เรียกว่า พยาบาลศาสตรมหาบัณฑิต ใช้อักษรย่อว่า พย.ม.(ค)ตรี เรียกว่า พยาบาลศาสตรบัณฑิต ใช้อักษรย่อว่า พย.บ.(๓)สาขาวิชาวิทยาศาสตร์ มีปริญญาสามชั้น คือ(ก)เอก เรียกว่า วิทยาศาสตรดุษฏีบัณฑิต ใช้อักษรย่อว่า วท.ด. และ ปรัชญาดุษฎีบัณฑิต ใช้อักษรย่อว่า ปร.ด.(ข)โท เรียกว่า วิทยาศาสตรมหาบัณฑิต ใช้อักษรย่อว่า วท.ม.(ค)ตรี เรียกว่า วิทยาศาสตรบัณฑิต ใช้อักษรย่อว่า วท.บ.(๔)สาขาวิชาเทคโนโลยีบัณฑิต มีปริญญาหนึ่งชั้น คือ(ก)ตรี เรียกว่า เทคโนโลยีบัณฑิต ใช้อักษรย่อว่า ทล.บ.(๕)สาขาอนุปริญญา มีหนึ่งชั้น คือ(ก)อนุปริญญา เรียกว่า อนุปริญญา สาขาวิชา ให้อักษรย่อว่า อ.()ข้อ๖ ครุยวิทยฐานะของมหาวิทยาลัยตามฐานานุศักดิ์ของวุฒิการศึกษาดังต่อไปนี้(๑)ครุยดุษฎีบัณฑิต และครุยปรัชญาดุษฎีบัณฑิต(ก)ครุยดุษฎีบัณฑิตมีลักษณะเป็นเสื้อคลุมผ้าโปร่งสีขาวผ่าอกตลอดมีสำรดรอบขอบและที่ปลายแขนพื้นสำรดทำด้วยกำมะหยี่สีเขียวเข้ม กว้าง ๙ เซนติเมตรขอบนอกมีแถบทองทาบกว้าง ๑ เซนติเมตร เว้นระยะ ๐.๕ เซนติเมตร มีแถบทองทาบกว้าง ๐.๕เซนติเมตร ๒ แถบห่างกัน 0.5 เซนติเมตร ซ้ายขวามีลักษณะเช่นเดียวกันกลางสำรดมีแถบสีประจำคณะทำด้วยกำมะหยี่ขนาด ๑.๕ เซนติเมตร ขนาบด้วยเกลียวทองขนาด ๐.๒๕เซนติเมตร ประดับด้วยเข็มวิทยฐานะของมหาวิทยาลัยทำด้วยโลหะชุบเงิน มีขนาดความกว้าง๓.๕ เซนติเมตร สูง ๕ เซนติเมตรที่ระดับอกทั้ง ๒ ข้าง มีสำรดที่ต้นแขนพื้นสำรดทำด้วยกำมะหยี่สีเขียวเข้มกว้าง ๙ เซนติเมตร ขอบนอกมีแถบทองทาบกว้าง ๑ เซนติเมตรซ้ายขวามีลักษณะเช่นเดียวกัน กลางสำรดมีแถบสีประจำคณะทำด้วยกำมะหยี่ขนาด ๑.๕เซนติเมตร ขนาบด้วยเกลียวทองขนาด ๐.๒๕ เซนติเมตร จำนวน ๓ เส้น เว้นระยะระหว่างแถบเท่ากัน(ข)ครุยปรัชญาดุษฎีบัณฑิต เช่นเดียวกับครุยดุษฎีบัณฑิต(๒)ครุยมหาบัณฑิต และครุยประกาศนียบัตรบัณฑิตชั้นสูง(ก)ครุยมหาบัณฑิตมีลักษณะเช่นเดียวกับครุยดุษฎีบัณฑิต แต่มีสำรดที่ต้นแขนพื้นสำรดทำด้วยกำมะหยี่สีเขียวเข้มกว้าง ๙ เซนติเมตร ขอบนอกมีแถบทองทาบกว้าง ๑ เซนติเมตรซ้ายขวามีลักษณะเช่นเดียวกัน กลางสำรดมีแถบสีประจำคณะทำด้วยกำมะหยี่ขนาด ๑.๕เซนติเมตร ขนาบด้วยเกลียวทองขนาด ๐.๒๕ เซนติเมตร จำนวน ๒ เส้นเว้นระยะระหว่างแถบเท่ากัน(ข)ครุยประกาศนียบัตรบัณฑิตชั้นสูง เช่นเดียวกับครุยมหาบัณฑิต เหนือเข็มวิทยฐานะของมหาวิทยาลัยขนาด๕ เซนติเมตร ประดับด้วยเข็มตรามหาวิทยาลัยทั้ง ๒ ข้าง(๓)ครุยแพทยศาสตรบัณฑิตเช่นเดียวกับครุยมหาบัณฑิต(๔)ครุยบัณฑิต ครุยประกาศนียบัตรบัณฑิต(ก)ครุยบัณฑิตมีลักษณะเช่นเดียวกับครุยดุษฎีบัณฑิต แต่มีสำ รดที่ต้นแขนพื้นสำรดทำด้วยกำมะหยี่สีเขียวเข้ม กว้าง ๙ เซนติเมตร ขอบนอกมีแถบทองทาบกว้าง ๑เซนติเมตร ซ้ายขวามีลักษณะเช่นเดียวกัน กลางสำรดมีแถบสีประจำคณะทำด้วยกำมะหยี่ขนาด๑.๕ เซนติเมตร ขนาบด้วยเกลียวทองขนาด ๐.๒๕ เซนติเมตร จำนวน ๑ เส้น(ข)ครุยประกาศนียบัตรบัณฑิต เช่นเดียวกับครุยบัณฑิต เหนือเข็มวิทยฐานะของมหาวิทยาลัยขนาด๕ เซนติเมตรประดับด้วยเข็มตรามหาวิทยาลัยทั้ง ๒ ข้าง(๕)ครุยอนุปริญญามีลักษณะเช่นเดียวกับครุยดุษฎีบัณฑิตแต่มีสำรดที่ต้นแขน พื้นสำรดทำด้วยกำมะหยี่สีเขียวเข้มกว้าง ๙ เซนติเมตรขอบนอกมีแถบทองทาบกว้าง ๑ เซนติเมตร ซ้ายขวามีลักษณะเช่นเดียวกันกลางสำรดมีแถบสีประจำคณะทำด้วยกำมะหยี่ขนาด ๑ เซนติเมตร ขนาบด้วยเกลียวทองขนาด ๐.๒๕เซนติเมตร จำนวน ๑ เส้นข้อ๗ ครุยประจำตำแหน่ง มีลักษณะดังนี้(๑)ครุยอาจารย์มีลักษณะเป็นเสื้อคลุมผ้าโปร่งสีขาวผ่าอกตลอดมีสำรดรอบขอบ และที่ต้นแขนกับปลายแขนพื้นสำรดทำด้วยกำมะหยี่สีเขียวเข้ม กว้าง ๙เซนติเมตร ขอบนอกมีแถบทองทาบกว้าง ๑ เซนติเมตร เว้นระยะ ๐.๕ เซนติเมตรมีแถบทองทาบกว้าง ๐.๕ เซนติเมตร ๒ แถบ ห่างกัน ๐.๕เซนติเมตร ซ้ายขวามีลักษณะเช่นเดียวกันกลางสำรดมีแถบทองขนาด ๑.๕ เซนติเมตร ขนาบด้วยเกลียวทองขนาด ๐.๒๕ เซนติเมตรประดับด้วยเข็มวิทยฐานะของมหาวิทยาลัยทำด้วยโลหะชุบเงินมีขนาดความกว้าง๓.๕ เซนติเมตร สูง ๕ เซนติเมตรที่ระดับอกทั้ง ๒ ข้าง(๒)ครุยผู้ว่าราชการกรุงเทพมหานคร ครุยกรรมการสภามหาวิทยาลัย รองอธิการบดีหัวหน้าส่วนงาน ผู้ช่วยอธิการบดี และรองหัวหน้าส่วนงานมีลักษณะเช่นเดียวกับครุยอาจารย์แต่ประดับด้วยเข็มวิทยฐานะของมหาวิทยาลัยทำด้วยโลหะชุบทอง(๓)ครุยนายกสภามหาวิทยาลัย และอธิการบดีมีลักษณะเช่นเดียวกับครุยกรรมการสภามหาวิทยาลัยนายกสภามหาวิทยาลัยสวมสร้อยไหล่ส่วนอธิการบดีสวมสร้อยคอประดับด้วยรูปพระอินทร์ทรงช้างเอราวัณสามเศียรข้อ๘ บุคคลที่มีสิทธิสวมครุยประจำตำแหน่ง ได้แก่(๑)นายกสภามหาวิทยาลัย ผู้ว่าราชการกรุงเทพมหานคร และอธิการบดี(๒)กรรมการสภามหาวิทยาลัย รองอธิการบดี หัวหน้าส่วนงาน ผู้ช่วยอธิการบดีและรองหัวหน้าส่วนงาน(๓)คณาจารย์ข้อ๙ สีประจำคณะ มีดังนี้คณะแพทยศาสตร์วชิรพยาบาลสีน้ำเงินคณะพยาบาลศาสตร์เกื้อการุณย์สีขาววิทยาลัยพัฒนามหานครสีเขียวตองอ่อนวิทยาลัยพัฒนาชุมชนเมืองสีม่วงข้อ๑๐ เข็มวิทยฐานะในมหาวิทยาลัยมีลักษณะดังนี้(๑)เข็มวิทยฐานะของมหาวิทยาลัย มีลักษณะเป็นรูปพระอินทร์ทรงช้างเอราวัณบนก้อนเมฆ พระหัตถ์ขวาถือวชิราวุธทำด้วยโลหะชุบเงินหรือโลหะชุบทองดุนนูนขนาดความกว้าง ๓.๕ เซนติเมตร สูง ๕เซนติเมตร สำหรับครุยวิทยฐานะและครุยประจำตำแหน่งตามแบบภาพและรายละเอียดแนบท้ายข้อบังคับนี้(๒)เข็มผู้นำเมือง มีขนาดความกว้าง ๒.๕ เซนติเมตร ความสูงขนาด ๕ เซนติเมตรลักษณะทำด้วยโลหะชุบทอง มีคำว่า ผู้นำเมือง อยู่ใต้พื้นหลังภายในสีเขียวพาดด้วยธงไตรรงค์มีรูปพระอินทร์ทรงช้างเอราวัณบนก้อนเมฆสีเงิน มีคำว่า มหาวิทยาลัยนวมินทราธิราช สำหรับผู้สำเร็จการศึกษาหลักสูตรผู้บริหารระดับสูงด้านการบริหารเมืองตามแบบภาพและรายละเอียดแนบท้ายข้อบังคับนี้(๓)เข็มมหานคร มีขนาดความกว้าง ๓ เซนติเมตร ความสูงขนาด ๔.๕ เซนติเมตรมีลักษณะเป็นรูปพระอินทร์ทรงช้างเอราวัณบนก้อนเมฆ พระหัตถ์ขวาถือวชิราวุธทำด้วยโลหะชุบทองดุนนูน มีคำว่า มหานคร มหาวิทยาลัยนวมินทราธิราช อยู่ใต้พระอินทร์ทรงช้างเอราวัณบนก้อนเมฆสำหรับผู้สำเร็จการศึกษาหลักสูตรผู้บริหารระดับสูงด้านการบริหารงานพัฒนาเมือง(มหานคร) ตามแบบภาพและรายละเอียดแนบท้ายข้อบังคับนี้ข้อ๑๑ การประดับเข็มวิทยฐานะ ตามข้อ ๑๐(๒) และข้อ ๑๐ (๓) ให้ประดับที่กึ่งกลางกระเป๋าขวาของเสื้อเครื่องแบบข้อ ๑๒ การใช้ครุยวิทยฐานะครุยประจำตำแหน่ง และเข็มวิทยฐานะจะใช้โอกาสใดและมีเงื่อนไขใดให้เป็นไปตามที่สภามหาวิทยาลัยกำหนดข้อ๑๓ รูปแบบใบปริญญาบัตร(๑)ใบปริญญาบัตรทำด้วยกระดาษสีขาว ขนาดความยาว ๒๔ เซนติเมตร กว้าง ๑๘.๕ เซนติเมตรโดยให้นำรูปแบบใบปริญญาบัตรไปใช้กับอนุปริญญาและประกาศนียบัตรด้วย(๒)ปกหุ้มปริญญาบัตรของมหาวิทยาลัยทำด้วยผ้าไหมสีเขียวมีพระอินทร์ทรงช้างเอราวัณบนก้อนเมฆพระหัตถ์ขวาถือวชิราวุธข้อ๑๔ ให้มหาวิทยาลัยจัดทำครุยวิทยฐานะครุยประจำตำแหน่ง เข็มวิทยฐานะ ใบปริญญาบัตรและปกหุ้มปริญญาบัตร ตามข้อบังคับนี้ขึ้นไว้เป็นตัวอย่างข้อ๑๕ ให้นายกสภามหาวิทยาลัยรักษาการตามข้อบังคับนี้ประกาศ ณ วันที่ ๑๖สิงหาคม พ.ศ. ๒๕๖๐ศาสตราจารย์สุรพล นิติไกรพจน์นายกสภามหาวิทยาลัยนวมินทราธิราช[เอกสารแนบท้าย]๑.เข็มวิทยฐานะและปกหุ้มปริญญาบัตร ท้ายข้อบังคับมหาวิทยาลัยนวมินทราธิราชว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ ครุยประจำตำแหน่งปริญญาบัตรและเข็มวิทยฐานะ พ.ศ. ๒๕๖๐(ดูข้อมูลจากภาพกฎหมาย)ปวันวิทย์/ภวรรณตรี/จัดทำ๑๔ กันยายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๒๒ ง/หน้า ๕๙/๑๑ กันยายน ๒๕๖๐